KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2016. szeptember 14.-i ülésére)


TÁRGY: 	KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE, TELEPÜLÉSFEJLESZTÉSI DÖNTÉS 


A Képviselő-testület a 2015. szeptember 10-én megtartott ülésén Kiskőrös Város Helyi Építési Szabályzatáról és Szabályozási Tervéről szóló 15/2005. (VII. 28.) önk. rendelet felülvizsgálata eredményeként megalkotta Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önk. rendeletét. Az időközben megjelenő pályázati felhívások mind az önkormányzat, mind a lakosság és a vállalkozások részéről újabb módosítási igényeket keletkeztettek. A módosítás iránti igények folyamatosan érkeztek Kiskőrös Város Önkormányzatához.

A Képviselő-testület az épített környezet alakításáról és védelméről szóló 1997. évi LXXVIII. törvény 6. § (1) bekezdésében és a 8. § (1) bekezdésében, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendeletben (továbbiakban: Rendeletben) biztosított jogkörében eljárva Kiskőrös Város Önkormányzata Képviselő-testületének 18/2015. (IX. 10.) számú önkormányzati rendelettel elfogadott Településrendezési Tervét és a helyi építési szabályzatát (településszerkezeti terv, helyi építési szabályzat, szabályozási terv) egyszerűsített eljárás keretében az előterjesztés 1. számú összefoglaló melléklete szerint, továbbá teljes eljárás keretében az előterjesztés 2. számú összefoglaló melléklete alapján módosításra előkészíti. 

A dokumentumok módosításával kapcsolatos egyeztetési szabályokra a Rendelet előírásai az irányadóak.

A kérelmek elbírálásánál fontos mérlegelni a tervezett beruházás településen belül elfoglalt helyét, szerepét, hiszen a településrendezési terv a település létesítményeinek térbeli elhelyezkedését határozza meg. Ezek a térbeli elhelyezkedések, az egymással szomszédos területek összhangja, a területek adott célra alkalmassága eredményezi a város hosszú távú fejlődésének lehetőségét. Nem megfelelő helykijelölések növelik a valószínűségét egy beruházás sikertelenségének, a terület, vagy a szomszédos területek ezt követően nehezen hasznosíthatóak, településszintű problémákat okoz.
A benyújtott kérelmek mellett a rendezési terv módosítása során a megváltozott magasabb rendű jogszabályoknak, módosult megyei területrendezési tervnek való megfeleltetés, a szöveges és rajzi részek közötti esetleges ellentmondások tisztázása, a végrehajtott szabályozások átvezetése, a jogalkalmazás során felmerült kérdések tisztázása, hibajavítások is megtörténnek.

Az Önkormányzat kiadásainak csökkentése érdekében a módosítási kérelmek szerint lebontott árajánlat kérése javasolt, településrendezési szerződésekben rögzíthető, hogy kérelmezők vállalják a módosítási igényük szerinti költséghányadot.	

A fentiek alapján javasolom, hogy a Képviselő-testület a rendezési terv módosításával kapcsolatosan a határozat-tervezetben foglaltak szerint döntsön.

Kiskőrös, 2016. szeptember 6.

                                                                                                 	     		Domonyi László sk.
                                                                                                     	       		     polgármester 

HATÁROZAT-TERVEZET
[bookmark: _GoBack]

A képviselő-testület 

1. felkéri a polgármestert, hogy Kiskőrös Város Településrendezési Tervének (helyi építési szabályzat, szerkezeti terv, szabályozási terv) módosítását a határozat - tervezet  az 1.sz. és a 2. sz. mellékletében foglaltak szerint, a várostervezési szakmai kiegészítések figyelembe vételével, a megváltozott magasabb rendű jogszabályoknak, módosult megyei területrendezési tervnek való megfeleltetéssel, a szöveges és rajzi részek közötti esetleges ellentmondások tisztázásával, a végrehajtott szabályozások átvezetésével, a jogalkalmazás során felmerült kérdések tisztázásával készítse elő és tegye meg a szükséges eljárás lefolytatásával kapcsolatos intézkedéseket. 

2. felhatalmazza a polgármestert a településrendezési szerződések előkészítésére és a módosítások kérelmezőivel történő megkötésére.

Felelős:  	polgármester
Határidő:  	azonnal


